Diari Oficial de la Generalitat Valenciana


Sumari del DOGV 6315, del 21-07-2010 (2010/7933)

RESOLUCIÓ de 28 de juny de 2010, de la secretària autonòmica d'Educació, per la qual es concedixen ajudes a la traducció i l'edició d'obres literàries al valencià i del valencià a altres idiomes.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6315

Data del DOGV
:   21-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7933


Data del document
:   28-06-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de juny de 2010, de la secretària autonòmica d'Educació, per la qual es concedixen ajudes a la traducció i l'edició d'obres literàries al valencià i del valencià a altres idiomes. [2010/7933]  
Per Orde 6/2010, de 15 de febrer, de la Conselleria d'Educació, (DOCV núm. 6214 de 25.02.2010), es van convocar ajudes a la traducció i l'edició d'obres literàries al valencià i del valencià a altres idiomes. Posteriorment, es va publicar l'Orde 56/2010, de 2 de juny, de la Conselleria d'Educació, (DOCV núm. 6284 d'11.06.2010), per la qual es minora l'import global màxim previst en l'orde anterior.   
Estes ajudes s'acullen al règim d'ajuda d'estat N 307/2009, corresponent al marc temporal comunitari aplicable a les mesures d'ajuda estatal per a facilitar l'accés al finançament, aprovat per la Comunicació de la Comissió de 17 de desembre de 2008 (DOUE 22 de gener de 2009/16/01).  
Vista la proposta de la Comissió Tècnica avaluadora de les sol·licituds, que s'indica en la base sexta de l'annex de les bases de la convocatòria, presentada per l'Àrea de Política Lingüística i fent ús de la delegació del conseller d'Educació expressada en la disposició final primera de l'orde de convocatòria, resolc:  
Concedir les subvencions proposades a cada una de les editorials i obres literàries que s'indiquen en l'annex i assignar a cada obra la quantitat que s'hi especifica per un import total de 18.382 euros, a càrrec de la línia T3170000 del programa 04.72.46.908.45.9 del pressupost de la Generalitat per a 2010.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, en el termini d'un mes a comptar de l'endemà de la publicació en el DOCV.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el DOCV.  
València, 28 de juny de 2010.- La secretària autonòmica d'Educació, p. d. (Orde 6/2010 de 15 de febrer, DOCV núm. 6214 de 25.02.2010): Concepció Gómez Ocaña.  
Annex / Anexo  
Subvencions a la traducció i l'edició d'obres literàries al valencià i del valencià a altres idiomes per a 2010  
Subvenciones a la traducción y la edición de obras literarias al valenciano y del valenciano a otros idiomas para 2010  
